stanford-oval/wikipedia huggingface dataset:
เมลามีน
การใช้งาน

มีการใช้เมลามีนร่วมกับฟอร์มาลดีไฮด์ (formaldehyde) เพื่อผลิตเมลามีนเรซิน (melamine resin) ซึ่งเป็นพลาสติกชนิดหมาดตัวด้วยความร้อน (thermosetting plastic) ที่ทนทานมากชนิดหนึ่ง และโฟมเมลามีนที่เป็นสารพอลิเมอร์ใช้สำหรับการทำความสะอาด ผลิตภัณฑ์ขั้นสุดท้ายของเมลามีนรวมถึงวัสดุบุผิวหน้าเคาน์เตอร์ กระดานขาวที่ลบได้ กาว เครื่องครัวและสารหน่วงไฟ เมลามีนเป็นส่วนประกอบหลักของสารสีเหลือง 150 (Pigment Yellow 150) ที่ใช้ทำหมึกพิมพ์และพลาสติก
เมลามีนใช้ประกอบในการทำเมลามีนโพลี-ซัลโฟเนตที่ใช้เป็นซูเปอร์พลาสติไซเซอร์ (superplastizer) ที่ใช้ผสมคอนกรีตทนแรงสูง ซัลโฟเนตเมลามีนฟอร์มาลดีไฮด์ (SMF) เป็นพอลิเมอร์ที่ใช้เป็นสารผสมซีเมนต์ (cement admixture) เพื่อลดปริมาณน้ำในคอนกรีตและยังช่วยเพิ่มการลื่นไหลของคอนกรีตในขณะทำการผสมและเท มีผลให้คอนกรีตมีความพรุนน้อยลงและแข็งแรงมากขึ้นสามารถต้านทานสภาพความรุนแรงต่าง ๆ ของสิ่งแวดล้อมรวมทั้งการทำให้คอนกรีตมีอายุใช้งานนานมากขึ้น
มีการพิจารณาใช้เมลามีนสำหรับเป็นปุ๋ยใช่ช่วงระหว่าง พ.ศ. 2495 – พ.ศ. 2510 สำหรับพืชเนื่องจากเมลามีนมีส่วนประกอบของไนโตรเจนสูงมาก (~66.5% N)  แต่เนื่องจากการทำปฏิกิริยาแยกสลายโดยน้ำของเมลามีนที่ช่วยให้ไนโตรเจนกลายเป็นแร่ในดินเป็นไปช้ามาก ส่งให้การใช้เมลามีนเป็นปุ๋ยอย่างกว้างขวางจึงหมดไป
ยาประเภทสารหนูที่มาจากอนุพันธ์เมลามีนมีศักยภาพสูงในการรักษาโรคไทรแพโนโซเมียซิส (trypanosomiasis) ในแอฟริกา
เมลามีนที่ใช้เป็นไนโตรเจนที่ไม่ใช่โปรตีน (Non-protein nitrogen; NPN) สำหรับปศุสัตว์เคยมีการจดทะเบียนลิขสิทธิ์ไว้เมื่อ พ.ศ. 2501 อย่างไรก็ดี ผลการศึกษาเมื่อ พ.ศ. 2521 บ่งว่าเมลามีน "อาจยอมรับไม่ได้ว่าไนโตรเจนที่ไม่ได้มาจากโปรตีนเหมาะสำหรับสัตว์ประเภทเคี้ยวเอื้อง" เพราะปฏิกิริยาแยกสลายโดยน้ำในปศุสัตว์ช้าและสมบูรณ์น้อยกว่าโปรตีนจากแหล่งอื่นเช่น อาหารสัตว์จากเมล็ดฝ้าย (cottonseed meal) และยูเรีย
ในบางครั้งมีการเติมเมลามีนในผลิตภัณฑ์อาหารอย่างผิดกฎหมายเนื่องจากการที่มันช่วยให้เห็นว่ามีส่วนประกอบของโปรตีนสูงได้ชัดเจน การทดสอบโปรตีนมาตรฐานเช่น กรรมวิธี Kjeldahl และ กรรมวิธี Dumas ใช้วิธีประมาณระดับโปรตีนในผลิตภัณฑ์อาหารโดยการวัดปริมาณไนโตรเจนซึ่งอาจนำไปสู่การลอบเติมเมลามีนได้
กฎข้อบังคับ

หน่วยบริการอาหารปลอดภัยและการตรวจ (Food Safety and Inspection Service; FSIS) ของกระทรวงเกษตรสหรัฐฯ ให้กรรมวิธีการตรวจสอบเพื่อวิเคราะห์หาไคโรมาซีน (cyromazine) และเมลามีนในเนื้อเยื่อของสัตว์ไว้ในหนังสือคู่มือหอทดลองเคมีซึ่ง "ประกอบด้วยกรรมวิธีทดสอบที่ใช้โดยห้องทดลองของ FSIS เพื่อใช้ช่วยในโครงการตรวจสอบของหน่วยงานเพื่อให้การรับรองว่าเนื้อปศุสัตว์ เนื้อไก่ ผลิตภัณฑ์นมและไข่มีความปลอดภัย สะอาดบริสุทธิ์และให้ติดป้ายได้"
ใน พ.ศ. 2542 ในข้อบังคับที่ตีพิมพ์ในหน่วยงานจดทะเบียนรัฐบาลกลาง (Federal Register) เกี่ยวกับไคโรมาซีนตกค้างว่า สำนักงานปกป้องสิ่งแวดล้อมของสหรัฐฯ (EPA) เสนอให้ "ถอนเมลามีนที่เป็นสารในการสร้างและสลายของไคโรมาซีนออกจากความเป็นการคลาดเคลื่อนที่ยอมได้ เนื่องจากไม่ได้ถือว่าเป็นเพียงสารตกค้างที่น่าห่วงใยอีกต่อไป" 
ประเทศจีนจัดอันดับเมลามีนให้เป็นสารควบคุม แต่มีการละเมิดนำมาใช้เป็นอย่างมากในเรื่องอื้อฉาวนมในจีน พ.ศ. 2551 ที่เป็นเหตุให้ทารกเสียชีวิตไปแล้ว 4 คน
สุขภาพ

โดยตัวของมันเอง เมลามีนเป็นสารประกอบที่ไม่มีพิษที่ขนาดต่ำ แต่เมื่อรวมกับกรดไซยานูริก (cyanuric acid) สามารถทำให้เกิดนิ่วในไตถึงขั้นเสียชีวิตได้
สุขภาพ > สภาพพิษ > ความเป็นพิษเฉียบพลัน

มีรายงานว่าเมลามีนมีฤทธิ์ LD50 ทางปากที่ >3000 มิลลิกรัม/กก. โดยการทดลองด้วยหนู และระคายเคืองเมื่อสูดดมหรือสัมผัสผิวหนังหรือตา รายงานการออกฤทธิ์ LD50 ทางผิวหนังที่ >1000 มิลลิกรัม/กก. โดยการทดลองในกระต่าย การศึกษาเมื่อปี พ.ศ. 2488 มีการให้เมลามีนโดสสูงทางปากแก่หนู กระต่ายและสุนัขโดย "ไม่พบว่ามีผลทางพิษที่สำคัญ"
การศึกษาชิ้นหนึ่งของนักวิจัยในสหภาพโซเวียตในช่วงระหว่าง พ.ศ. 2523 – 2532 พบว่าเมลามีนไซยานูเรต (เกลือที่เกิดจากเมลามีนและกรดไซยานูริกที่ใช้มากสารหน่วงไฟ ) มีความเป็นพิษสูงกว่าทั้งเมลามีนโดด ๆ และกรดไซยานูริกโดด ๆ สำหรับหนูมีรายงานว่า LD50 ของเมลามีนไซยานูเรตอยู่ที่ 4.1 กรัม/กก. (ให้ในกระเพาะ) และ 3.5 กรัม/กก. (โดยการสูดดม) เทียบกับ 6.0 และ 4.3 กรัม/กก. ของเมลามีนและ 7.7 และ 3.4 กรัม/กก. สำหรับกรดไซยานูริกตามลำดับ
การศึกษาความเป็นพิษหลังการเรียกคืนอาหารสัตว์ที่เป็นพิษสรุปได้ว่าการรวมตัวของเมลามีนและกรดไซยานูริกในอาหารทำให้เกิดไตวายเฉียบพลันในแมว
สุขภาพ > อุบัติการณ์ที่เกี่ยวข้องกับการรวมเมลามีนและกรดไซยานูริก > กรณีอื้อฉาวเรื่องนมของจีน พ.ศ. 2551

บทความหลัก: เรื่องอื้อฉาวนมในจีน พ.ศ. 2551
เมื่อเดือนกันยายน พ.ศ. 2551 มีหลายบริษัทที่เกี่ยวข้องกับเรื่องอื้อฉาวเกี่ยวกับนมผงใช้เลี้ยงทารก (infant formula) ที่เจือปนด้วยเมลามีน นับถึงวันที่ 22 กันยายนได้มีทารกเจ็บป่วย 53,000 ราย ที่ต้องเข้าโรงพยาบาล 12,800 รายและมีทารกเสียชีวิตแล้ว 4 รายจากอาการนิ่วในไตและไตวาย ดูเหมือนว่าการเติมสารเคมีลงไปในนมจะช่วยให้ดูว่าผลิตภัณฑ์มีส่วนประกอบของโปรตีนสูง
ได้พบว่ามีบริษัทผู้ผลิตมากถึง 23 บริษัทที่เติมสารเมลามีน รวมถึงบริษัทซานลู เมงงุย ยิลีและบริษัทยาชิลี
การเติมสารเมลามีนในนมอาจทำเพื่อฉ้อฉลลวงการตรวจสอบคุณภาพของรัฐบาล เนื่องจากหลังจากการเติมน้ำลงไปแล้วเมลามีนจะทำให้ระดับไนโตรเจนสูงขึ้นเกินจริงเมื่อตรวจวัดในนม เจ้าหน้าที่ประมาณว่าร้อยละ 20 ของบริษัทผลิตนมที่ผ่านการตรวจสอบในประเทศจีนได้จำหน่ายผลิตภัณฑ์ที่แปดเปื้อนเมลามีน
ดูเพิ่ม

1,3,5-ไทรอาซีน
ไทรอาซีน
ไนโตรเจนที่ไม่ใช่โปรตีน
ไซยานาไมด์ (สารตั้งต้นของเมลามีน)
กรดไซยานูริก
แหล่งข้อมูลอื่น

NLM Hazardous Substances Databank - Melamine
Melamine Materials Safety Data Sheet (MSDS) เก็บถาวร 27 กันยายน 2007 ที่ เวย์แบ็กแมชชีน
OECD Screening Information Data　Set (SIDS) : Melamine เก็บถาวร 1 ตุลาคม 2008 ที่ เวย์แบ็กแมชชีน (High Production Volume Chemicals Screening Information，PDF, 89 pages).
FDA Web Page with Information on Pet Food Recall (due to Melamine contanimination ) เก็บถาวร 16 กันยายน 2008 ที่ เวย์แบ็กแมชชีน
เยาวมาลย์ ค้าเจริญ, รศ. รอบรู้เรื่องเมลามีน. ภาควิชาสัตวศาสตร์ คณะเกษตรศาสตร์ มหาวิทยาลัยขอนแก่น. เก็บถาวร 10 ตุลาคม 2008 ที่ เวย์แบ็กแมชชีน
วณิพก (อัลบั้ม)

วณิพก เป็นสตูดิโออัลบั้มชุดที่ 3 ของวงคาราบาว ออกจำหน่ายเดือน มีนาคม พ.ศ. 2526 โดยสมาชิกวงในชุดนี้ได้แก่ แอ๊ด - ยืนยง โอภากุล , เขียว - กีรติ พรหมสาขา ณ สกลนคร และเล็ก - ปรีชา ชนะภัย นอกจากนี้ยังได้เชิญ หมู - พงษ์เทพ กระโดนชำนาญ และ วงเพรสซิเดนท์ มาเล่นดนตรีบันทึกเสียงเพื่อให้เกิดความสมบูรณ์แบบของวงสตริง โดยเป็นอัลบั้มชุดแรกที่ใช้ตราสัญลักษณ์ประจำวงรูปหัวควายที่มีรูปนกหันไปทางขวา ซึ่งเป็นแบบที่ใช้กันมาจนถึงปัจจุบัน (หลังจากที่ชุดที่ 2 ได้เริ่มใช้รูปหัวควายแต่กลับด้านโดยนกสีแดงหันไปทางซ้าย) และเป็นอัลบั้มชุดแรกที่มีชื่อเพลงเป็นภาษาต่างประเทศ คือ  Summer Hill แต่เนื้อร้องเกือบทั้งหมดเป็นภาษาไทย[ต้องการอ้างอิง]
อัลบั้มชุดนี้ส่งผลให้คาราบาวเป็นที่รู้จักในหมู่คนฟังอย่างกว้างขวาง[ต้องการอ้างอิง] โดยเพลงที่โด่งดังที่สุด ได้แก่ วณิพก โดยทำดนตรีเป็นจังหวะ สามช่า ซึ่งผสมผสานดนตรีแนว ช่า ช่า ช่า จากลาตินอเมริกาเข้ากับดนตรีรำวงของไทยอย่างลงตัว อีกทั้งเนื้อหาของเพลงที่เข้าถึงจิตใจของคนฟังได้เป็นอย่างดี บทเพลงของคาราบาวจึงมีเอกลักษณ์สะท้อนภาพของสังคมไทยเข้ากับความสนุกสนานของดนตรี และ บทเพลงนี้ยังสามารถแทรกตัวเองเข้าไปอยู่ในดิสโก้เธค ซึ่งไม่มีเพลงเพื่อชีวิตเพลงใดเปิดแผ่นมาก่อน ทำให้เพลงจังหวะสามช่ากลับมาคึกคัก เพราะหลังจากนั้นคาราบาวก็ได้นำเพลงนี้มาร้องบันทึกเสียงอยู่บ่อย ๆ และได้มีศิลปินท่านอื่น ๆ นำเพลงนี้ไปร้องต่อในสตูดิโออัลบั้มของตัวเองอีกด้วย เช่น มัม ลาโคนิคส์ , ทีโบน ในอัลบั้มของพวกเขา เป็นต้น รวมุถึงมีการนำทำนองของเพลงนี้ไปปรับใช้ในเพลงของตนเอง เช่น อู๋ เสรีชน ที่นำทำนองของเพลงนี้ไปปรับใช้กับเพลง เมืองถูกเผาเราถูกฆ่า ซึ่งขับร้องโดยนาย จตุพร พรหมพันธุ์ หนึ่งในแกนนำของกลุ่มแนวร่วมประชาธิปไตยต่อต้านเผด็จการแห่งชาติ (นปช.) ซึ่งเนื้อร้องก็มีเนื้อหากล่าวถึงเหตุการณ์การชุมนุมทางการเมืองเมื่อเดือนเมษายน-พฤษภาคม พ.ศ. 2553
นอกจากนี้ บทเพลงอื่นๆ ในอัลบั้มก็ได้มีการร้องและทำดนตรีขึ้นใหม่ในภายหลัง อาทิเพลง ไม้ไผ่ ซึ่งร้องโดย ต้อย - เศรษฐา ศิระฉายา อดีตนักร้องนำวง ดิ อิมพอสซิเบิ้ล รวมถึงเพลง จับกัง ซึ่งร้องโดย อานนท์ สายแสงจันทร์ หรือ ปู แบล็คเฮด ในอัลบั้มพิเศษ มนต์เพลงคาราบาว 25 ปี ในปี พ.ศ. 2550 และเพลง ดอกจาน ที่ดนตรีออกไปทางแนวลูกทุ่งอย่างเด่นชัด โดยแอ๊ด - ยืนยง โอภากุล ก็เคยนำมาร้องอีกครั้งในอัลบั้มเดี่ยวชุดพิเศษองเขา ก้นบึ้ง ในปี พ.ศ. 2533
ในปี 2546 งานเพลงชุดนี้ถูกนำมาปรับปรุงคุณภาพเสียงด้วยระบบดิจิตอล และ วางจำหน่ายอีกครั้งโดย วอร์นเนอร์ มิวสิก ไทยแลนด์
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "วณิพก" | ยืนยง โอภากุล | 4.45 |
| 2. | "ถึกควายทุย (ภาค 3)" | ยืนยง โอภากุล , กีรติ พรหมสาขา ณ สกลนคร , ปรีชา ชนะภัย | 3.50 |
| 3. | "หรอย" | ยืนยง โอภากุล | 4.43 |
| 4. | "ไม้ไผ่" | ยืนยง โอภากุล | 3.59 |
| 5. | "ดอกจาน" | สำรอง อนันต์ทัศน์ | 3.49 |
| 6. | "บวชหน้าไฟ" | ยืนยง โอภากุล | 5.57 |
| 7. | "Summer Hill" | ยืนยง โอภากุล | 5.04 |
| 8. | "หัวลำโพง" | คุณรุ่ง (ไม่ทราบชื่อ - นามสกุล) | 2.27 |
| 9. | "จับกัง" | ประทีป ชนะภัย (พี่ชายของเล็ก คาราบาว) | 2.26 |
| 10. | "ล้อเกวียน" | สีสัน ควงตะคองหลง | 5.26 |
| ความยาวทั้งหมด: | ความยาวทั้งหมด: | ความยาวทั้งหมด: | 42:26 |
นักดนตรีในอัลบั้ม

คาราบาว
ยืนยง โอภากุล – กีตาร์, ร้องนำ, ร้องประสาน, ฮาร์โมนิกา, พิณ, เพอร์คัชชัน
กีรติ พรหมสาขา ณ สกลนคร – กีตาร์, ร้องนำ, ร้องประสาน, เพอร์คัชชัน
ปรีชา ชนะภัย – ลีดกีตาร์, ร้องนำ, ร้องประสาน, เพอร์คัชชัน
เพรสซิเดนท์ (แบ็คอัพ)
อนุพงษ์ ประถมปัทมะ – เบส
สำราญ ศรีทรัพย์ – กลอง, เพอร์คัชชัน, คองกา
ศุภกร บุญยานันท์ – โมกซินธิไซเซอร์, เปียโน
นักดนตรีอื่น ๆ
พงษ์เทพ กระโดนชำนาญ – คองกา, ฟลูต
เจ้าหน้าที่จากกรมศิลปากร – ฟิดเดิล
เครดิต

คำร้อง-ทำนอง
วณิพก , ไม้ไผ่ , บวชหน้าไฟ , SUMMER HILL , หรอย โดย แอ๊ด - ยืนยง โอภากุล
ดอกจาน โดย สำรอง อนันตทัศน์ (สีเผือก คนด่านเกวียน)
หัวลำโพง โดย คุณรุ่ง
จับกัง โดย ประทีป ชนะภัย (พี่ชายของเล็ก คาราบาว)
ล้อเกวียน โดย สีสัน ควงตะคองหลง
ถึกควายทุย ภาค 3 โดย เล็ก - ปรีชา ชนะภัย , แอ๊ด - ยืนยง โอภากุล , เขียว - กีรติ พรหมสาขา ณ สกลนคร
เรียบเรียงเสียงประสาน
แอ๊ด - ยืนยง โอภากุล , เล็ก - ปรีชา ชนะภัย , เขียว - กีรติ พรหมสาขา ณ สกลนคร
ผู้ร่วมงาน
มานพ รัตนพันธากุล  ฝ่ายศิลป์ประจำ คาราบาว
โกวิท ธีระกุล ผู้ให้คำท้องถิ่นภาคใต้เพลง หรอย
วงโคบาล ผู้ให้คำผญาภาคอีสานเพลง SUMMER HILL
การจัดจำหน่าย

| ปี | ค่าย | รูปแบบ |
| --- | --- | --- |
| พ.ศ. 2526 | อโซน่า | แผ่นเสียง |
| พ.ศ. 2526 | อโซน่า | เทปคาสเซตต์ |
| พ.ศ. 2540 | กระบือ แอนด์ โค | แผ่นซีดี |
| พ.ศ. 2540 | กระบือ แอนด์ โค | เทปคาสเซตต์ |
| พ.ศ. 2546 | วอร์นเนอร์ มิวสิก ไทยแลนด์ | แผ่นซีดี  (ปกครบรอบ 20 ปี คาราบาว) |
| พ.ศ. 2554 | วอร์นเนอร์ มิวสิก ไทยแลนด์ | แผ่นซีดี (ปกครบรอบ 30 ปี คาราบาว) |
| พ.ศ. 2555 | วอร์นเนอร์ มิวสิก ไทยแลนด์ | แผ่นเสียง (Remaster) |
| พ.ศ. 2556 | วอร์นเนอร์ มิวสิก ไทยแลนด์ | แผ่นซีดี (Remaster) |
แหล่งข้อมูลอื่น

ปกเทปอัลบั้ม วณิพก
แฟนเพจอย่างเป็นทางการของคาราบาว
การแสดงสดของวงคาราบาวช่วงอัลบั้ม วณิพก
ดูเพิ่ม

คาราบาว
| ด ค กคาราบาว |
| --- | --- |
 ยืนยง โอภากุล  ปรีชา ชนะภัย  เทียรี่ เมฆวัฒนา  เกริกกำพล ประถมปัทมะ  ขจรศักดิ์ หุตะวัฒนะ  ชูชาติ หนูด้วง  ธนะสิทธิ์ พันธุ์พงษ์ไทย สานิตย์ ลิ่มศิลา  กีรติ พรหมสาขา ณ สกลนคร  ไพรัช เพิ่มฉลาด  ธนิสร์ ศรีกลิ่นดี  อำนาจ ลูกจันทร์  ศยาพร สิงห์ทอง  ลือชัย งามสม 
สตูดิโออัลบั้ม:  ขี้เมา (2524)  แป๊ะขายขวด (2525)  วณิพก (2526)  ท.ทหารอดทน (2526)  เมด อิน ไทยแลนด์ (2527)  อเมริโกย (2528)  ประชาธิปไตย (2529)  เวลคัมทูไทยแลนด์ (2530)  ทับหลัง (2531)  ห้ามจอดควาย (2533)  วิชาแพะ (2534)  สัจจะ ๑๐ ประการ (2535)  ช้างไห้ (2536)  รุ่นคนสร้างชาติ (2537)  แจกกล้วย (2538)  หากหัวใจยังรักควาย (2538)  เส้นทางสายปลาแดก (2540)  เช' ยังไม่ตาย (2540)  อเมริกันอันธพาล (2541)  พออยู่พอกิน (2541)  เซียมหล่อตือ หมูสยาม (2543)  สาวเบียร์ช้าง (2544)  นักสู้ผู้ยิ่งใหญ่ (2545)  สามัคคีประเทศไทย (2548)  ลูกลุงขี้เมา (2550)  โฮะ (2552)  กำลังใจคาราบาว 30 ปี (2554)  สวัสดีประเทศไทย (2556)  40 ปี ฅนคาราบาว (2565) 
อัลบั้มพิเศษ:  รวมเพลงคาราบาว (2529)  เมด อิน ไทยแลนด์ ภาค 2546 สังคายนา (2547)  หนุ่มบาว-สาวปาน (ร่วมกับ ปาน - ธนพร แวกประยูร) (2548)  รายชื่ออัลบั้มเพลง 
ผลงานเพลง:  ถึกควายทุย (2524 - 2533)  เมด อิน ไทยแลนด์ (2527)  รักคุณเท่าฟ้า (2529)  ชีวิตสัมพันธ์ (2530)  ทะเลใจ (2535) 
คอนเสิร์ตครั้งใหญ่:  ทำโดยคนไทย (2528)  สายธารสู่อิสานเขียว (2530)  คนคาราบาว (2534)  ปิดทองหลังพระ (2539)  คอนเสิร์ต 15 ปี เมด อิน ไทยแลนด์ (2542) 20 ปี คาราบาว (2546)  คอนเสิร์ต เมด อิน ไทยแลนด์ ภาค 2546 สังคายนา (2547)  คอนเสิร์ตเพื่อช้าง (2547)  นาวาคาราบาว (2548) มนต์เพลงคาราบาว (2550)  บาวเบญจเพส (2551)  มหกรรมดนตรี 30 ปี คาราบาว (2554 - 2555)  กินลม ชมบาว (2556)  บันทึกไว้ในปฐพี 35 ปี คาราบาว (2559)  40 ปี คาราบาว (2566) 
ค่ายเพลง:  พีค็อก สเตอริโอ  อโซน่า โปรโมชั่น  แกรมมี่ เอ็นเตอร์เทนเมนต์  โพลีดอร์  อามีโก  แว่วหวาน  ดี-เดย์ เอ็นเทอร์เทนเมนท์  วอร์นเนอร์ มิวสิค ไทยแลนด์ 
ดูเพิ่มเติม:  เสียงเพลงแห่งเสรีภาพ  คาราบาวกรุ๊ป คาราบาวแดง  คาราบาวเบียร์  น้ำคือชีวิต  มนต์เพลงคาราบาว 25 ปี  ยังบาว  คาราบาว เดอะซีรี่ส์  Bao Young Blood ดนตรีสร้างคุณค่าชีวิต
การปะทะที่บาเจาะ พ.ศ. 2556

การปะทะที่บาเจาะเป็นการปะทะระหว่างกองทัพเรือไทยและกลุ่มผู้ก่อความไม่สงบอาร์เคเค โดยฝ่ายก่อความไม่สงบโจมตีฐานทหารในอำเภอบาเจาะ ผู้ก่อความไม่สงบอาร์เคเค 16 คน ซึ่งรวมถึงผู้บัญชาการฝ่ายดังกล่าว 1 คนเสียชีวิต โดยไม่มีทหารไทยที่ปกป้องฐานได้รับบาดเจ็บ
ยุทธการ

วันที่ 13 กุมภาพันธ์ พ.ศ. 2556 ได้เกิดกรณีกองกำลังติดอาวุธอาร์เคเคบุกโจมตีฐานปฏิบัติการทหารนาวิกโยธิน ที่อำเภอบาเจาะ จังหวัดนราธิวาส ซึ่งทางฝ่ายทหารได้เตรียมพร้อมอยู่ก่อนแล้ว เนื่องจากได้รับเบาะแสถึงแผนการโจมตีฐานที่มั่นในช่วงไม่กี่วันก่อน นาวาเอก สมเกียรติ ผลประยูร จึงได้วางยุทธวิธีตั้งรับ โดยมีหน่วยซีลและหน่วยรีคอนเสริมกำลัง จากการปะทะดังกล่าว ส่งผลให้ผู้ก่อการเสียชีวิต 16 คน นับเป็นการปะทะครั้งใหญ่ที่สุดที่มีผู้เสียชีวิตเป็นกลุ่มขบวนการ ซึ่งมีอาวุธครบมือ
ผลที่ตามมา

หลังจากเกิดเหตุการณ์ เขาในฐานะผู้บังคับหน่วยเฉพาะกิจนาวิกโยธินภาคใต้ ได้แสดงความรู้สึกเสียใจ และชี้แจงถึงความจำเป็นในการป้องกันชีวิตของทหารให้แก่ประชาชนในพื้นที่ได้มีความเข้าใจ รวมถึงญาติของผู้เสียชีวิตที่ให้การยอมรับในที่สุด
นอกจากนี้ สมเกียรติมักกล่าวย้ำตามสื่อต่าง ๆ จำนวนมาก ว่า “การมีคนตายไม่ใช่ชัยชนะของฝ่ายใดฝ่ายหนึ่ง แต่เป็นการสูญเสียร่วมกัน”
พจนารถ แก้วผลึก

| พจนารถ แก้วผลึกป> ช., ป.ม. |
| --- | --- |

สมาชิกสภาผู้แทนราษฎรจังหวัดชลบุรี
ดำรงตำแหน่ง 23 ธันวาคม พ.ศ. 2550 – 10 พฤษภาคม พ.ศ. 2554
 
ข้อมูลส่วนบุคคล
เกิด: 18 พฤศจิกายน พ.ศ. 2503 (63 ปี) อำเภอบางละมุง จังหวัดชลบุรี ประเทศไทย
พรรคการเมือง: ประชาธิปัตย์ (2550–2565, 2566–ปัจจุบัน)

พจนารถ แก้วผลึก (เกิด
18 พฤศจิกายน พ.ศ. 2503) อดีตสมาชิกสภาผู้แทนราษฎรจังหวัดชลบุรี เขต 2 สังกัดพรรคประชาธิปัตย์ 1 สมัย
ประวัติ

เกิดเมื่อวันที่ 18 พฤศจิกายน พ.ศ. 2503 ที่อำเภอบางละมุง จังหวัดชลบุรี จบการศึกษาชั้นประถมที่โรงเรียนบางละมุง ชั้นมัธยมที่โรงเรียนโพธิสัมพันธ์พิทยาคาร  ปริญญาตรีจากวิทยาลัยครูฉะเชิงเทรา 
เมื่อจบการศึกษาได้ยึดอาชีพเป็นครูที่โรงเรียนอนุบาลอักษรศึกษา อ.บางละมุง อยู่ 6 ปี จากนั้นจึงได้ขยับขยายขึ้นเป็นผู้บริหารโรงเรียนและรับตำแหน่งนี้มานานถึง 23 ปี แล้วจึงลาออกมาทำธุรกิจส่วนตัว และลงเล่นการเมือง โดยพรรคที่ลงสมัครคือ พรรคประชาธิปัตย์
เริ่มเข้าสู่การเมือง

เริ่มสนใจการเมืองเมื่อได้ดูรายการของ ASTV ในช่วงเกิดวิกฤตการณ์การเมืองในประเทศไทย พ.ศ. 2548-2550
ในต้นปี พ.ศ. 2549 ได้เดินทางเข้ากรุงเทพมหานคร เพื่อร่วมชุมนุมกับพันธมิตรประชาชนเพื่อประชาธิปไตยในการขับไล่ทักษิณ ชินวัตร ด้วย โดยมีบทบาทเป็นแกนนำของพันธมิตร ฯ ของจังหวัดชลบุรี
ในการเลือกตั้งในปลายปี พ.ศ. 2550 ได้เข้าสมัครเป็นสมาชิกพรรคประชาธิปัตย์จากการชักชวนของ ดร.ไกรศักดิ์ ชุณหะวัณ และ นายสมเกียรติ พงษ์ไพบูลย์ ทั้ง ๆ ที่ไม่คิดว่าจะเล่นการเมืองมาก่อน  โดยลงเลือกตั้งในเขต 2 จังหวัดชลบุรี ซึ่งผลการเลือกตั้งปรากฏว่า พรรคประชาธิปัตย์ได้รับเลือกตั้งมาทั้งหมด ทั้ง ๆ ที่เป็นพื้นที่ของพรรคชาติไทยมาก่อน (การเลือกตั้งคราวนี้ พรรคประชาธิปัตย์สามารถกวาดที่นั่งในภาคตะวันออกมาได้เกือบหมด ยกเว้นจังหวัดฉะเชิงเทราเท่านั้น) โดยที่ พจนารถ แก้วผลึก ได้คะแนนมาเป็นลำดับหนึ่งด้วย
เธอลงสมัครรับเลือกตั้งในพื้นที่จังหวัดชลบุรี ทั้งพ.ศ. 2554 และ พ.ศ. 2562 ในสังกัดพรรคประชาธิปัตย์ แต่ไม่ได้รับเลือกตั้ง
และในปี 2565 เธอได้ลาออกจากการเป็นสมาชิกพรรคประชาธิปัตย์ แต่ในที่สุดเธอก็ตัดสินใจลงสมัครรับเลือกตั้ง ส.ส.ในปี 2566 ในสังกัดพรรคประชาธิปัตย์อีกครั้ง โดยมีชวน หลีกภัย ร่วมลงพื้นที่หาเสียง แต่ก็ไม่ได้รับเลือกตั้ง
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

ว่าที่ ส.ส.หญิง เน้นจุดยืนเพื่อปากท้องประชาชน
พิชัย มงคลวิรกุล

| พิชัย มงคลวิรกุลป> ม., ท.ช..ข้อมูลส่วนบุคคล |
| --- | --- |
เกิด: 8 มกราคม พ.ศ. 2493
เสียชีวิต: 19 พฤศจิกายน พ.ศ. 2540 (47 ปี)
คู่สมรส: จิระรัตน์ มงคลวิรกุล

พิชัย มงคลวิรกุล (8 มกราคม พ.ศ. 2493 – 19 พฤศจิกายน พ.ศ. 2540) อดีตสมาชิกสภาผู้แทนราษฎรจังหวัดกาฬสินธุ์ และอดีตผู้ช่วยเลขานุการรัฐมนตรีว่าการกระทรวงศึกษาธิการ (สังข์ทอง ศรีธเรศ)
ประวัติ

พิชัย เกิดเมื่อวันที่ 8 มกราคม พ.ศ. 2493 จบการศึกษา วิศวกรรมศาสตรบัณฑิต (วิศวกรรมโยธา) จากประเทศฟิลิปปินส์ สมรสกับนางจิระรัตน์ มงคลวิรกุล
งานการเมือง

พิชัย เริ่มเข้าสู่งานการเมืองโดยได้รับเลือกตั้งเป็นสมาชิกสภาผู้แทนราษฎรจังหวัดกาฬสินธุ์ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชาธิปัตย์  ซึ่งอยู่ในกลุ่ม 10 มกรา ต่อมาได้ย้ายออกจากพรรคประชาธิปัตย์พร้อมกับสมาชิกในกลุ่ม 10 มกรา และจัดตั้งพรรคการเมืองในชื่อ พรรคประชาชน และลงสมัครรับเลือกตั้ง ได้เป็น ส.ส.อีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จากนั้นในปี พ.ศ. 2535 ได้ย้ายไปสังกัดพรรคสามัคคีธรรม และได้รับเลือกตั้งสมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 เขาได้รับเลือกตั้งเป็นสมัยที่ 4 และสมัยที่ 5 และในปี พ.ศ. 2539 เขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงศึกษาธิการ (สังข์ทอง ศรีธเรศ)
พิชัย ถึงแก่อนิจกรรมเมื่อวันที่ 19 พฤศจิกายน พ.ศ. 2540 ในขณะที่ยังดำรงตำแหน่งสมาชิกสภาผู้แทนราษฎรจังหวัดกาฬสินธุ์
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
เรือดำน้ำญี่ปุ่น อิ-58

เรือดำน้ำญี่ปุ่น อิ-58 สามารถหมายถึง
เรือดำน้ำญี่ปุ่น อิ-58 (ค.ศ. 1925)
เรือดำน้ำญี่ปุ่น อิ-58 (ค.ศ. 1943)
เหตุระเบิดที่จังหวัดปัตตานี พ.ศ. 2560

| เหตุระเบิดที่จังหวัดปัตตานี พ> ศ. 2560 |
| --- | --- |
เป็นส่วนหนึ่งของ ความไม่สงบในชายแดนภาคใต้ของประเทศไทย
แผนที่จังหวัดปัตตานีจุดเกิดเหตุอำเภอเมืองปัตตานี
สถานที่: บิ๊กซี สาขาปัตตานี เทศบาลเมืองปัตตานี จังหวัดปัตตานี ประเทศไทย
วันที่: 9 พฤษภาคม พ.ศ. 2560  14:50 น. เวลาประเทศไทย (เวลาสากลเชิงพิกัด+07:00)
เป้าหมาย: พลเรือน
ประเภท: คาร์บอมบ์
อาวุธ: ระเบิดแสวงเครื่อง
ตาย: ไม่มี
เจ็บ: 80 คน (สาหัส 4 คน)
ผู้ก่อเหตุ: ขบวนการแนวร่วมปฏิวัติแห่งชาติมลายูปัตตานี (ที่ถูกสงสัย)
เมื่อวันที่ 9 พฤษภาคม พ.ศ. 2560 มีการวางระเบิดสองครั้งที่บิ๊กซี ในจังหวัดปัตตานี ประเทศไทย มีรายงานผู้ได้รับบาดเจ็บที่ประมาณ 80 คน ซึ่งบางคนได้รับบาดเจ็บสาหัส และไม่มีรายงานผู้เสียชีวิต ผู้บาดเจ็บส่วนใหญ่ได้รับการรักษาในที่เกิดเหตุ แต่ 21 คนถูกนำตัวส่งโรงพยาบาลด้วยอาการบาดเจ็บสาหัส
จากเหตุการณ์ครั้งนี้ ส่งผลให้ฮิวแมนไรตส์วอตช์, แอมเนสตี้ อินเตอร์เนชั่นแนล และกองทุนเพื่อเด็กแห่งสหประชาชาติ หรือยูนิเซฟ ได้ร่วมประณามผู้ก่อเหตุ ที่จงใจสร้างความสะเทือนขวัญต่อพลเรือน และไม่คำนึงถึงชีวิตของผู้คน อีกทั้งมีผู้ประสบเหตุเป็นเด็กรวมอยู่ด้วย
การโจมตี

การโจมตีเกิดขึ้นประมาณ 14.50 น. ตามเวลาในประเทศไทย (เวลาสากลเชิงพิกัด 07:50) เมื่อเกิดการระเบิดครั้งแรกบนรถจักรยานยนต์ใกล้กับทางเข้าที่บิ๊กซีซูเปอร์มาร์เก็ต ครั้น 10 นาทีต่อมา ได้เกิดการระเบิดครั้งที่สองขึ้น ซึ่งเป็นการระเบิดที่มีขนาดใหญ่และรุนแรงกว่า โดยมีการวางไว้ในกระเป๋าบนรถกระบะ ที่ด้านนอกทางเข้าอาคาร
ก่อนหน้านั้น บิ๊กซีซูเปอร์มาร์เก็ตสาขาดังกล่าวเคยถูกวางระเบิดสองครั้งในช่วงก่อนหน้า โดยครั้งแรกเกิดขึ้นในวันที่ 1 สิงหาคม พ.ศ. 2548 และครั้งที่สองเกิดขึ้นในวันที่ 11 มีนาคม พ.ศ. 2555
ผู้ต้องสงสัย

ตำรวจไทยสงสัยว่าผู้กระทำความผิดน่าจะเป็นพวกแบ่งแยกดินแดนมุสลิมปัตตานี ในวันที่ 10 พฤษภาคม ตำรวจปัตตานีเชื่อในเบื้องต้นว่าสามกลุ่มของคนหกคนมีส่วนเกี่ยวข้องกับเหตุระเบิด การตามล่าอาชญากรครั้งใหญ่โดยเจ้าหน้าที่ของรัฐได้เริ่มดำเนินการสำหรับชายสี่คนที่ถูกกล่าวหาว่าเกี่ยวข้องกับการระเบิดคู่ ซึ่งต้องสงสัยว่ามีการเชื่อมโยงไปยังขบวนการแนวร่วมปฏิวัติแห่งชาติมลายูปัตตานี
ดูเพิ่ม

ความไม่สงบในชายแดนภาคใต้ของประเทศไทย
พิเชษฐ์ ตันเจริญ

| พิเชษฐ์ ตันเจริญป> ช., ป.ม. |
| --- | --- |

รัฐมนตรีช่วยว่าการกระทรวงพาณิชย์
ดำรงตำแหน่ง 5 สิงหาคม – 9 กันยายน พ.ศ. 2551
นายกรัฐมนตรี: สมัคร สุนทรเวช
 
ข้อมูลส่วนบุคคล
เกิด: 9 ธันวาคม พ.ศ. 2498 (68 ปี) อำเภอบ้านโพธิ์ จังหวัดฉะเชิงเทรา ประเทศไทย
พรรคการเมือง: ภูมิใจไทย (2554–ปัจจุบัน)
คู่สมรส: สุธาทิพย์ ตันเจริญ

พิเชษฐ์ ตันเจริญ (เกิด 9 ธันวาคม พ.ศ. 2498) อดีตสมาชิกสภาผู้แทนราษฎรจังหวัดฉะเชิงเทรา สังกัดพรรคเพื่อแผ่นดิน อดีตรัฐมนตรีช่วยว่าการกระทรวงพาณิชย์ ในรัฐบาลสมัคร สุนทรเวช
ประวัติ

พิเชษฐ์ เกิดเมื่อวันที่ 9 ธันวาคม พ.ศ. 2498 เป็นพี่ชายของนายสุชาติ ตันเจริญ แกนนำ สส. กลุ่มบ้านริมน้ำ สมรสกับนางสุธาทิพย์ ตันเจริญ มีบุตรเป็นอดีตสมาชิกสภาผู้แทนราษฎร คือณัชพล ตันเจริญ
สำเร็จการศึกษาระดับปริญญาตรี ด้านบริหารธุรกิจ สาขาวิชาการจัดการ จากวิทยาลัยลุ่มน้ำปิง (ปัจจุบันคือวิทยาลัยนอร์ทเทิร์น) จังหวัดตาก
งานการเมือง

พิเชษฐ์ เข้าสู่งานการเมืองด้วยการสนับสนุนของสุชาติ ตันเจริญ ซึ่งถูกตัดสิทธิ์ทางการเมืองเป็นเวลา 5 ปี ให้ลงสมัคร สส. จังหวัดฉะเชิงเทรา และได้รับการผลักดันให้เป็นรัฐมนตรีช่วยว่าการกระทรวงพาณิชย์ ในรัฐบาลของนายสมัคร สุนทรเวช ในปี พ.ศ. 2551 แทนวิรุฬ เตชะไพบูลย์
พิเชษฐ์ เคยดำรงตำแหน่งกรรมการบริหารพรรคพลังประชาชน แต่ลาออกก่อนที่จะถูกตัดสินยุบพรรค ทำให้ไม่ถูกตัดสิทธิ์ทางการเมือง
ในการร่วมรัฐบาลซึ่งนำโดยพรรคประชาธิปัตย์ ปลายปี พ.ศ. 2551 พิเชษฐ์ ไม่ได้รับตำแหน่งรัฐมนตรีในรัฐบาลของอภิสิทธิ์ โดยโควตาของกลุ่มบ้านริมน้ำเป็นของนริศรา ชวาลตันพิพัทธ์ ต่อมาพิเชษฐ์ ได้หันมาร่วมกิจกรรมทางการเมือง และลงสมัคร สส. ในการเลือกตั้ง พ.ศ. 2554 ในสังกัดพรรคภูมิใจไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 ได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 12
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
ส่องแสง ม่วงโยน

| 0 | 1 | 2 | 3 |
| --- | --- | --- | --- |
 ส่องแสง ม่วงโยน ใน พ.ศ. 2564
ข้อมูลส่วนตัว
ชื่อเต็ม:  ส่องแสง ม่วงโยน
วันเกิด:  4 สิงหาคม พ.ศ. 2543 (24 ปี)
สถานที่เกิด:  ประเทศไทย
ตำแหน่ง:  กองหลัง
ข้อมูลสโมสร
สโมสรปัจจุบัน:  เอซีดีซี
หมายเลข:  5
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2562 |  บางมด |  3 |  (0) |
| พ.ศ. 2564–2567 |  ราชนาวี |  29 |  (0) |
| พ.ศ. 2567– |  เอซีดีซี |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ สิ้นสุดฤดูกาล พ.ศ. 2566–2567
ส่องแสง ม่วงโยน (4 สิงหาคม พ.ศ. 2543 – ) เป็นนักฟุตบอลชาวไทย
อาชีพ

ส่องแสง ม่วงโยน เคยทำหน้าที่ให้แก่สโมสรฟุตบอลบางมดที่กรุงเทพมหานครใน พ.ศ. 2562 ซึ่งเป็นสโมสรที่เขาลงเล่นสามนัดในไทยแลนด์ อเมเจอร์ลีก จากนั้น เขาได้เซ็นสัญญากับสโมสรฟุตบอลราชนาวีตั้งแต่ พ.ศ. 2564 ซึ่งเป็นสโมสรจากอำเภอสัตหีบ จังหวัดชลบุรี ที่แข่งในไทยลีก 2 โดยส่องแสงได้เปิดตัวเมื่อวันที่ 26 มีนาคม พ.ศ. 2565 (นัดที่ 29) ในเกมเยือนพบกับสโมสรฟุตบอลลำพูน วอร์ริเออร์ เขาได้ลงแทนสักการวิช นิ่มมา ในนาทีที่ 83 ทว่าทีมลำพูน วอร์ริเออร์ เป็นฝ่ายชนะ 4 ประตูต่อ 0 โดยเมื่อสิ้นสุดฤดูกาล 2564–65 เขาต้องตกชั้นไปไทยลีก 3 เนื่องจากทีมราชนาวีอยู่อันดับท้ายของตาราง
แหล่งข้อมูลอื่น

Profilo e statistiche su Transfermarkt.it
ข้อมูลของ ส่องแสง ม่วงโยน ที่ ซ็อกเกอร์เวย์
Songsang Moungyon in der Datenbank von thaileague.co.th
มรุต แสนสุข

| มรุต แสนสุข |
| --- | --- |
เกิด: 17 มีนาคม พ.ศ. 2532 (35 ปี) มรุต แสนสุข
อาชีพ: นักแสดง
ปีที่แสดง: พ.ศ. 2555 - ปัจจุบัน
สังกัด: สปีดวัน อาร์ทิส แมเนจเม้นท์ (2555 - ปัจจุบัน)
มรุต แสนสุข ชื่อเล่น มิกซ์ เข้าวงการบันเทิงจากเวทีประกวด Dream Star Search 2011 (ดรีมสตาร์เซิร์ท 2011) ได้รับรางวัลชนะเลิศฝ่ายชายและเซ็นสัญญาเป็นนักแสดงในสังกัดสปีดวัน ซึ่งมีจีระนันท์ มะโนแจ่ม และนวพล ภูวดล เป็นเจ้าของและจัดการประกวด จากนั้นก็มีผลงานละคร เรื่อง ฟ้ามีตา ช่อง 7 และละคร ไฟหวน ช่อง 7
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| 2554 | มือปราบมหาเฮี้ยน | ผี | (รับเชิญ) |
| 2556 | ไฟหวน | กำพล |  |
| 2557 | ปีกมงกุฎ | รับเชิญ |  |
| 2558 | จับกัง | หรั่ง |  |
| 2559 | คู่หู |  |  |
| 2560 | นักบุญทรงกลด | เสือพุด |  |
| 2560 | ละครชุด ภารกิจรัก เรื่อง ยึดฟ้าหาพิกัดรัก | หมวดชูชาติ |  |
| 2561 | สมิงจ้าวท่า | กิม |  |
| 2566 | แม่ปูเปรี้ยว | ยอด |  |
ละครสั้น

| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| 2555 | ฟ้ามีตา ตอนดวงใจร้าว | ลูกพี่มิก |  |
ละครสั้น > ละครซิทคอม

| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| 2560 | สูตรรักชุลมุน | เม่น (รับเชิญ) | ช่องวัน |
ละครสั้น > รายการท่องเที่ยว

โสดต้องเที่ยว (2559-ปัจจุบัน)
ละครสั้น > ภาพยนตร์

seven 7หน้า7หลังระวังตาย (2558)
ละครสั้น > ละครเวที

ปี 2553 บุษบาริมทาง (อีสาน)
ละครสั้น > รางวัล

ชนะเลิศ Dream Star Search 2011
แหล่งข้อมูลอื่น

มรุต แสนสุข ที่เฟซบุ๊ก